Kol blong kavremap gud ol wota kontena
I kat kol blong pipol long Ambrym i kavremap gud ol wota blong drink mo kuk folem aktiviti blong tufala volcano we i ko antap long level 2 long wik ia.
Geo-Hazards Dipatmen i talem toktok ia long VBTC Nius long tete se aktiviti blong Benbow i stap sakem aot ol lava glow mo Marum i stap sakem aot steam long maot blong volcano i mekem se oli inkrisim level blong volcano long Tuesday wik ia.
Dipatmen ia we i lukluk plante long ol volcano aktiviti long kaontri i taem se ol kakae long karen i save distro long ashfol mo hemi impoten blong putum ol animol long shelta.
Geo-Hazards dipatmen i talem se oli kasem ripot long ol pipol blong Ambrym se oli sikras long ren we i bin foldaon long wik ia.
Geo-Hazards i talem se hemia i folem bigfala amaon blong Sulphur Dioxide(Gas we i kamaot long volcano) we i mekem acid ren. Dipatmen i askem pipol blong tekem kea mo lisen long ol advaes we oli stap putum aot.
Vanuatu Meteo mo Geo-Hazards Dipatmen i kontinu blong monitarem aktiviti blong Benbow mo Marum volcano long Ambrym mo bae hemi apdeit.
Ol volcano blong Vanuatu we oli stap long level 2 aktiviti hemi Benbow mo Marum long Ambrym, Gaua long Banks grup, Manaro long Ambae mo Yasur long Tanna.
tpi_Latn tpi_Latn tpi_Latn tpi_Latn tpi_Latn tpi_Latn mri_Latn tpi_Latn